[{"text_idx": "#000012", "text": "Dyma oedd y drydedd yng nghyfres Dihuno\u2019r Dychymyg Llenyddiaeth Cymru \u2013 rhaglen o naw digwyddiad yn adeiladau\u2019r Senedd i ddathlu popeth barddonol, a chodi proffil barddoniaeth a\u2019r gair llafar yng nghartref democratiaeth Cymru. Trefnir y rhaglen gan Llenyddiaeth Cymru, a noddwyd y digwyddiad yma gan Dawn Bowden AS, Dirprwy Weinidog y Celfyddydau, Chwaraeon a Thwristiaeth."}, {"text_idx": "#000013", "text": "Cafwyd sesiwn gyda\u2019r Bardd Plant, Casi Wyn, i ddechrau. Roedd y digwyddiad yn binicl i gyfresi o weithdai, ac yn gyfle i gyflwyno gwaith newydd a gyfansoddwyd ar y cyd a\u0302\u2019r ysgolion. O\u2019r llwyfan, rhannodd ddisgyblion Ysgol Gynradd Gymraeg Hamadryad, Caerdydd eu cerddi yn cynnwys un yn dathlu ymweliad Beyonce\u0301 a\u0302\u2019r brifddinas. Darllenodd ddisgyblion o Ysgol Pontyberem yn Sir Ga\u0302r eu llythyr at FIFA yn galw am gemau cyfrifiaduron yn Gymraeg, a cyflwynwyd cerddlythyr ar ffurf fideo gan ddisgyblion o Ysgol Glan Morfa, Abergele, yn annerch plant yr Wcra\u0301in. Cyn cyflwyno\u2019r plant. Bydd y cerddi oll yn cael eu rhannu ar wefan Llenyddiaeth Cymru dros yr haf. Yn ogystal, canodd Casi ei cherdd Sw\u0302n (Merch y Mo\u0302r) a gyfansoddwyd yn ddiweddar a\u0302 disgyblion Ysgol T Llew Jones, Llangrannog, ac adroddodd Tu Draw, cerdd a gyfansoddwyd fel rhan o brosiect Llais Dyslecsia."}]